אני ג'סי, וזו המזוודה שלי.
אבל לפני שאראה לכם מה יש בפנים,
אני עומדת לצאת בהודאה מאוד פומבית,
והיא,
אני אובססיבית ללבוש.
אני אוהבת למצוא, ללבוש,
ולאחרונה,
לצלם ולכתוב בלוג
על תלבושת אחרת, מטורפת וצבעונית
לכל ארוע.
אבל אני לא קונה דברים חדשים.
אני משיגה את כל בגדי מיד שניה
משווקים וחנויות יד שניה.
או, תודה רבה.
קניה מיד שניה
מאפשרת לי להוריד את ההשפעה
של המלתחה שלי על הסביבה
ועל הארנק שלי.
אני זוכה לפגוש כל מיני אנשים נפלאים;
הדולרים שלי לרוב הולכים למטרה טובה;
אני נראית די יחודית;
וזה הופך את הקניות למעין מסע אחרי מטמון בשבילי.
אני מתכוונת, מה אני אמצא היום?
האם זה יהיה במידה שלי?
האם אוהב את הצבע?
האם זה יהיה בפחות מ20 דולר?
אם כל התשובות הן כן,
אני מרגישה כאילו זכיתי.
אני רוצה לחזור למזוודה שלי
ולספר לכם מה ארזתי
לשבוע המלהיב הזה פה בTED.
אני מתכוונת, מה מישהי עם כל התלבושות האלה מביאה איתה?
אז אני אראה לכם בדיוק מה הבאתי.
הבאתי 7 זוגות של תחתונים
וזהו.
בדיוק שבוע של תחתונים
זה כל מה ששמתי במזוודה שלי.
הייתי בטוחה שאני אוכל למצוא
כל דבר שאני ארצה ללבוש
ברגע שאגיע לפאלם ספרינגס.
ומאחר ואתם לא מכירים אותי
כאישה שהלכה בTED בתחתונים --
(צחוק)
זה אומר שמצאתי כמה דברים.
והייתי רוצה להראות לכם את מציאות השבוע שלי עכשיו.
זה נשמע טוב?
(מחיאות כפיים)
אז בזמן שאעשה את זה,
אני גם אספר לכם כמה מסיפורי החיים
שתאמינו או לא, אספתי
בהרפתקאותי של לבישת בגדים משומשים.
אז בואו נתחיל ביום ראשון.
אני קוראת לזה הטיגריס הזוהר.
אתם לא צריכים להוציא הרבה כסף כדי להראות נפלא.
אתם כמעט תמיד יכולים להראות נפלא בפחות מ50 דולר.
כל התלבושת הזו, כולל הג'קט,
עלתה לי 55,
וזה היה הדבר היקר ביותר
שלבשתי כל השבוע.
שני: צבע הוא חזק.
זה כמעט בלתי אפשרי פיזיולוגית
להיות במצב רוח רע כשלובשים מכנסיים אדומים בוהקים.
(צחוק)
אם אתם שמחים,
תמשכו אנשים שמחים אליכם.
שלישי:
השתלבות מוערכת יותר מדי.
ביליתי הרבה מחיי
בנסיון להיות עצמי
ובאותו זמן להשתלב.
פשוט תהיו מי שאתם.
אם אתם מקיפים את עצמכם באנשים הנכונים,
הם לא רק יקבלו את זה,
הם יעריכו את זה.
רביעי:
אמצו את הילד הפנימי שלכם.
לפעמים אנשים אומרים לי
שאני נראית כאילו אני משחקת בלהתלבש,
או שאני מזכירה להם את ילדיהם בני השבע.
אני אוהבת לחייך
ולהגיד, "תודה רבה."
חמישי:
ביטחון עצמי הוא המפתח.
אם אתם חושבים שאתם נראים טוב במשהו,
אתם בהחלט כך.
ואם אתם חושבים שאתם נראים לא טוב במשהו,
אתם כנראה צודקים.
גדלתי עם אמא שאמרה לי את זה כל היום.
אבל רק כשהגעתי לגיל 30
באמת הבנתי מה זה אומר.
ואני הולכת לפרק את זה בשבילכם רק לשניה.
אם אתם מאמינים שאתם אנשים יפים
מבחוץ ומבפנים,
אין מראה שלא תצליחו להעביר.
אז אין תרוץ לאף אחד כאן בקהל.
אנחנו צריכים להיות מסוגלים לעשות כל מה שנרצה לעשות.
תודה רבה.
(מחיאות כפיים)
שישי: אמת אוניברסלית -- חמש מילים בשבילכם:
פייטים זהובים הולכים עם הכל.
ולבסוף, שבת:
פיתוח הסטייל האישי שלכם
היא דרך נפלאה להגיד לעולם משהו עליכם
ללא צורך להגיד מילה.
זה הוכח לי פעם אחר פעם
כשאנשים באו אלי השבוע
רק בגלל מה שלבשתי.
והיו לנו שיחות נפלאות.
אז כמובן לא הכל יתאים
למזוודה הקטנה שלי.
אז לפני שאחזור הביתה לברוקלין,
אני עומדת לתרום הכל בחזרה.
מפני שהלקח שאני מנסה ללמד את עצמי השבוע
זה שזה בסדר לשחרר.
אני לא צריכה להקשר ריגשית לדברים,
מפני שמעבר לפינה,
תמיד עומדת להיות
עוד תלבושת
צבעונית, מטורפת,
ומבריקה בשבילי,
אם אני שמה קצת אהבה בלב שלי ומסתכלת.
תודה רבה לכם.
(מחיאות כפיים)
תודה רבה.
(מחיאות כפיים)